**A záróvizsga szabályai történelem BA szakon (2009)**

**1. Általános szabályok.**

A történelem BA szak befejezéseként a hallgatók záróvizsgát tesznek. A záróvizsgára való bocsátás előfeltétele és része egy történelem szakos záródolgozat.

A záródolgozatot szóban is meg kell védeni. A záróvizsgán a záródolgozat megvédésén kívül a hallgatók a megszerzett történettudományi ismereteiket írásbeli és szóbeli vizsgán bizonyítják. Az írásbeli vizsga minimum témakörei és a felkészüléshez a kötelező irodalomjegyzék elérhető a Történelmi Intézet honlapján (*http://delfin.unideb.hu/~history/BA/zarovizsga.html*).

**2. A záróvizsga írásbeli része.**

A záróvizsga írásbeli részén a hallgatók a honlapon közzétett 22 forrásból kiválasztott 1 forráshoz kapcsolódó kérdéseket kapnak, valamint a forráshoz kapcsolódóan 1. esszékérdést, ill. egy 2. esszét írnak a kiírt 22 forráshoz kapcsolódó tételek alapján (amennyiben pl. az 1. esszé témája pl. középkori magyar, akkor a 2. esszé újkori egyetemes legyen). A szakirodalom-lista elérhető a Történelmi Intézet honlapján (*http://delfin.unideb.hu/~history/BA/zarovizsga.html*). Az írásbeli záróvizsga forrásainak témakörei a következők: ókori történelem, középkori egyetemes és magyar történelem, koraújkori egyetemes és magyar történelem, újkori egyetemes és magyar történelem, jelenkori egyetemes és magyar történelem.

**3. A záróvizsga szóbeli része.**

A záróvizsga szóbeli részén a hallgatók a történelem alapképzés szakmai törzsanyagából álló témakörökből vizsgáznak. A hallgatók két előre kiválasztott témakörből húznak egy-egy tételt. Az egyik témakörnek 1789 előtti egyetemes, vagy magyar történetinek, a másiknak 1789 utáni egyetemes, vagy magyar történetinek kell lennie. A két választott témakör közül az egyiknek magyar, a másiknak egyetemesnek kell lennie. A szóbelire választható 2 tétel egyike lehet azonos a szakdolgozat témakörével.

A záróvizsga tételei, a tételekhez tartozó kötelező forrásjegyzék és szakirodalom, valamint a BA záróvizsga szóbeli vizsgájának irodalomjegyzéke elérhető a Történelmi Intézet honlapján (*http://delfin.unideb.hu/~history/BA/zarovizsga.html*). A szóbeli témakörökre a jelentkezéseket le kell adni (írásban Hercz Tibornénál, 307. szoba.). Határidő: április 3.

**4. A záróvizsga jegye**

A záróvizsga jegyét az alábbi részjegyek számtani átlaga adja:

a) a záródolgozat jegye

b) a záródolgozat szóbeli védésének jegye

c) az írásbeli vizsga jegye

d) a két szóbeli tétel egy-egy jegye

Ha a záróvizsgán bármelyik részjegy elégtelen, akkor a záróvizsga jegye is elégtelen.

**5. A záróvizsga-bizottság**

A záróvizsga bizottság elnöke a Történelmi Intézet vezető oktatója, a bizottság tagjai a záródolgozat témavezetője és a Történelmi Intézet egy oktatója. A záróvizsga-bizottság tagjai közösen állapítják meg a záróvizsga érdemjegyét. A záróvizsga nyilvános.

**A ZÁRÓDOLGOZAT (SZAKDOLGOZAT)**

**A szakdolgozati témákat az Intézet meghirdeti honlapján. MINDEN HALLGATÓNAK jelentkeznie kell egy témavezetőnél 2008. február 11-ig.**

1. A Szakdolgozat értékelése:

*Előfeltétel*: Plágium kérdése: Külön lapon (http://btk.unideb.hu/oktatas/kerelmek/29-Nyilatkozatdiplomamunkahoz.pdf) – nyilatkoznia kell a hallgatónak, hogy tanúsítja, hogy jelöletlenül, idézés nélkül nem vett át másoktól, más szerzőktől szövegrészeket.

Plágium esetén a szakdolgozat automatikusan értékelhetetlennek minősül.

2. A szakdolgozatot egy bíráló, a témavezető értékeli.

3. A szakdolgozatot a bíráló-témavezető nem pontozza, a hagyományos módon 1-5-ig értékeli. Az érdemjegyet is tartalmazó külön íven írásba foglalt bírálatot a dolgozathoz kell csatolni.

4. Ha a szakdolgozat témavezetőjének értékelésével szemben valamilyen probléma merülne fel, a hallgatónak joga van felülbírálást kérni. Ez esetben az Oktatási Kabinet elé kell terjesztenie az ügyet, és a kabinetnek joga van másik bíráló kijelölésére.

5. Témavezetőként 5 dolgozat vállalható maximálisan.

6. A dolgozatok leadásának határideje: a 2008/09-ben II. évf. BA-soknak: 2009. április 15.

A leadás módjáról még kari szinten várható egyeztetés.

7. A szakdolgozat formai követelményei:

A szakdolgozat terjedelme legalább 30.000 n, legfeljebb 60.000 n, a jegyzeteket és a bibliográfiát kivéve. A szakdolgozathoz mellékleteket is lehet csatolni, amelyek nem számítanak bele a terjedelembe. A melléklet tartalmazhat illusztrációkat, korábban kiadatlan dokumentumokat, térképeket, táblázatokat.

A szakdolgozat formai szempontból csak akkor elfogadható, ha jegyzetei és bibliográfiai hivatkozásai korrektek, visszakereshetők és egységesek. A jegyzet- és bibliográfia-készítés szabványait a szakdolgozó a témavezetővel egyezteti.

A szakdolgozatban a hallgatónak képesnek kell lennie egy-egy adott történelmi probléma, összefüggés-rendszer stb. felvázolására, megértésére, elemzésére források felhasználásával. A szakdolgozat elfogadásának alapfeltétele eredeti források, levéltári, feliratos vagy hivatalos dokumentumok, kiadott források, sajtótermékek, könyvészeti anyagok, film- és videodokumentumok, hangfelvételek stb és a vonatkozó magyar és bizonyos témák esetén (egyetemes történelem) idegen nyelvű szakirodalom használata.

**Melléklet**

**A történelem BA záróvizsga szóbeli témakörei**

**1. Az Ókori Kelet története**

**2. A görög polis fejlődése előzményeitől megszűnéséig**

**3. A római államiság története a kezdetektől a Birodalom bukásáig**

**4. A feudalizmus fogalma, a feudális korszak kezdetei**

**5. Magyarország története a népvándorlástól a tatárjárásig**

**6. A rendiség kialakulása, Európa régiói a rendiség korában**

**7.** **Magyarország története a kései Árpád-kortól Mohácsig**

**8. A nagy földrajzi felfedezések, az un. európai világgazdaság**

**9. Magyarország a török hódoltság korában.**

**10. A hatalmi struktúra átrendeződése a kora-újkori Európában**

**11. Magyarország a XVIII. században**

**12. Polgári forradalom**

**13. A magyar polgárosodás megalapozó korszaka (reformkor és 1848/49)**

**14. Az ipari forradalom**

**15. Az ipari forradalom kora Magyarországon. A dualizmus rendszere.**

**16. Az első világháború és a két világháború közötti hatalmi rendszer**

**17. Totalitariánus rendszerek a két világháború között**

**18. Az Osztrák-Magyar Monarchia, a történeti Magyarország összeomlása,**

**a Horthy-rendszer (1918-1945)**

**19. A második világháború**

**20. Magyarország története a második világháború után 1956-ig**

**21. A Kádár-rendszer és felbomlása**

**22. Egyetemes történeti tendenciák 1945 után**